Rætt til barsilspening Tú, sum arbeiðsgevari, hevur rætt til barsilspening, um tú rindar A-inntøku í sambandi við barsilsfarloyvi. Ættleiðing Arbeiðsgevari, ið rindar A-inntøku til foreldur, ið ættleiða og fara í barsilsfarloyvi, hevur eisini rætt til barsilspening frá Barsilsskipanini. Í høvuðsheitum eru reglurnar tær somu sum fyri foreldur, sum hava átt barn. Tó eru frávik viðvíkjand tíðarskeiðnum, les meira> Um barnið doyr Foreldur hava rætt til barsilspening, hóast barnið er deyðføtt ella doyr. Í høvuðsheitum eru reglurnar tær somu sum fyri arbeiðsgevarar, sum um barnið var á lívi. Útlendskur arbeiðsgevari Útlendskur arbeiðsgevari, sum rindar A-inntøku í sambandi við barsilsfarloyvi, og sum hevur løntakara sum hevur fastan bústað og fulla skattskyldu í Føroyum, hevur rætt til at søkja um barsilspening frá Barsilsskipanini. Nær kann eg sum arbeiðsgevari søkja? Einki mark er fyri, hvussu tíðliga tú kanst lata umsókn inn. Tó verða umsóknir ikki viðgjørdar fyrrenn farloyvi byrjar. Umsókn um barsilspening skal latast Barsilsskipanini innan 6 mánaðir eftir barnsburð. Er umsóknin ikki latin inn innan hesa freist, fellur rætturin til barsilspening burtur. Barsilsskipanin hevur onga heimild til at víkja frá umsóknarfreistini.